Kerry Lynch

Kerry Joel Lynch (s. 31. heinäkuuta 1957 Denver, Colorado) on yhdysvaltalainen yhdistetyn urheilija, jonka uran huippuvuodet ajoittuivat 1980-luvulle.

Lynch saavutti urallaan yhden osakilpailuvoiton yhdistetyn maailmancupissa, joulukuussa 1983 Seefeldissä. Hän saavutti urallaan myös toisen palkintopallisijoituksen sijoituttuaan seuraavan vuoden tammikuussa kolmanneksi Schonachissa käydyssä kilpailussa. Sarajevon olympialaisissa 1984 Lynch sijoittui henkilökohtaisessa kilpailussa kolmanneksitoista. 

1987 MM-kilpailuissa Oberstdorfissa Lynch sijoittui alun perin hopealle henkilökohtaisessa kilpailussa, mutta menetti sittemmin mitalinsa jäätyään valmentajansa Jim Pagen kanssa kiinni veritankkauksen käytöstä.

Seuratasolla Lynch edusti Winter Park Ski Clubia. Yhdysvaltain mestaruuden hän voitti henkilökohtaisessa kilpailussa kolmesti.

Lähteet

Sports-reference: Kerry Lynch

Viitteet

Yhdysvaltalaiset yhdistetyn hiihtäjät
Dopingrikkomuksesta tuomitut yhdysvaltalaiset
Dopingrikkomuksesta tuomitut yhdistetyn hiihtäjät
Vuonna 1957 syntyneet
Elävät henkilöt